钦定古今图书集成/理学汇编/学行典/第244卷 > 毛天富
## 钦定古今图书集成/理学汇编/学行典/第244卷 > 毛天富

按《靖州志》：毛天富，万历甲寅年，市民刘廷纪失火，延
烧通城，救者塞道。廷纪仓皇手掇二箱，以为伊叔刘
德卫携去。火后数日，向德处取勿获，以德干没鸣于
官。将刑，富乃负箱疾趋公庭曰：“是纪付我，非刘德也。”
官启视之，内贮白银三百两，黄金八十两，其封如故。
聂令叹曰：“此真义士也。”赏银十两，固辞不受，匾曰：“重
义还金。